Kommunen besto av to sogn, hovedsognet og Osen, og i tråd med vanlig praksis for sognekommuner var det lenge faste kvoter for antall representanter i formannskap og kommunestyre fra hvert sogn, og separate valg til disse plassene. Partilister ble introdusert ved valget i 1907. Ved valgene i 1907 og 1910 ble det stilt to lister. Den første gangen stilte mot Venstre. Ved neste valg hadde de samme listene og kandidatene fått nye navn: Arbeiderdemokratene og Frisinnede Venstre. Trysil arbeiderparti stilte liste for første gang i 1913, og hadde fra 1920 flertall og ordføreren fram til 2015, med unntak av to perioder i mellomkrigstida.